
Narva Linnavolikogu otsuse 30.11.2006.a nr 200

„Hariduse tn 22 maaüksuse munitsipaalomandisse

taotlemine” muutmine

1. ASJAOLUD JA MENETLUSE KÄIK
Narva Linnavolikogu 30.11.2006.a otsuse nr 200 „Hariduse tn 22 maaüksuse munitsipaalomandisse taotlemine” muutmine on seotud staadionikompleksis (asukoht: Narva linn, Hariduse tn 22) asuvate erinevate sihtotstarvetega ehitistega. 
Seoses sellega, et Hariduse tn 22 maaüksuse munitsipaliseerimine detailplaneeringu alusel ei ole võimalik, taotleme Hariduse tn 22 maaüksust Narva linnale kuuluva ehitise alla ja selle ehitise teenindamiseks vajaliku maana. Ehitise kuuluvust Narva linnale tõendab Riiklik Ehitisregister.
2. ÕIGUSLIKUD JÄRELDUSED
Otsuse aluseks on Kohaliku omavalitsuse korralduse seaduse § 22 lõike 1 punkt 37 ja Haldusmenetluse seaduse § 68 lõige 2.
Kohaliku omavalitsuse korralduse seaduse § 22 lõike 1 punkti 37 kohaselt volikogu ainupädevusse kuuluvad muud seadusega antud küsimused.

Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. Muu haldusorgan võib haldusakti kehtetuks tunnistada ainult seaduses sätestatud juhul. Pädevust ületades antud haldusakti võib tunnistada kehtetuks ka haldusakti andnud haldusorgan. 

3. OTSUS
Muuta Narva Linnavolikogu otsuse 30.11.2006.a nr 200 „Hariduse tn 22 maaüksuse munitsipaalomandisse taotlemine” punkti 1, punkti 2, punkti 3 ja sõnastada need järgmiselt:

3.1. „1. Asjaolud ja menetluse käiK. Linnavolikogu otsus on vajalik selleks, et taotleda Hariduse tn 22 maaüksus munitsipaalomandisse Narva linnale kuuluva ehitise teenindamiseks vajaliku maana. Hariduse tn 22 maaüksuse piiriettepanek on kooskõlastatud Ida-Viru maavanema poolt. „Hariduse tn 22 maa-ala” detailplaneeringu  kohaselt (kehtestatud Narva Linnavolikogu 28.09.2006.a otsusega nr 156) maaüksuse sihtotstarve on sotsiaalmaa.”

3.2. „2.Õiguslikud järeldused. Otsuse aluseks on Kohaliku omavalitsuse korralduse seaduse § 22 lõike 1 punkt 37, Maareformi seaduse § 25 lõige 1, § 28 lõike 1 punkt 1, Vabariigi Valitsuse  02.06.2006.a määruse nr 133 “Maa munitsipaalomandisse andmise kord” § 6 lõige 1. Maareformi seaduse § 25 lõike 1 kohaselt munitsipaalomandisse antakse tasuta käesoleva seaduse paragrahvis 28 nimetatud maa. Maareformi seaduse  28 lõike 1 punkti 1 kohaselt antakse linna omandisse munitsipaalomandisse jäävate hoonete ja rajatiste alune ning neid teenindav maa. 
Vastavalt Maa munitsipaalomandisse andmise korra § 6 lõikele 1 munitsipaalomandisse andmise taotlus koostatakse volikogu otsuse alusel.”

3.3. „3. OTSUS. Taotleda üleandmist Narva linna munitsipaalomandisse Hariduse tn 22 maaüksus (lisa1), pindalaga 31 500 m2 ja sihtotstarbega sotsiaalmaa”
4. RAKENDUSSÄTTED

4.1. Otsust on võimalik vaidlustada Tartu Halduskohtu Jõhvi Kohtumajas 30 päeva jooksul arvates korralduse teatavakstegemisest.

4.2. Otsus jõustub teatavakstegemisest.

